title: Direktiva Vijeća 1999/20/EZ od 22. ožujka 1999. o izmjeni direktiva 70/524/EEZ o dodacima hrani za životinje, 82/471/EEZ o određenim proizvodima koji se upotrebljavaju u hranidbi životinja, 95/53/EZ o određivanju načela organizacije službenih kontrola u području hranidbe životinja i 95/69/EZ o utvrđivanju uvjeta i mjera za odobravanje i registraciju određenih poduzeća i posrednika koji posluju u sektoru hrane za životinje

text:
               03/Sv. 031

               HR

               Službeni list Europske unije

               50

         31999L0020

               L 080/20

               SLUŽBENI LIST EUROPSKE UNIJE

               22.03.1999.

      DIREKTIVA VIJEĆA 1999/20/EZ
   od 22. ožujka 1999.
   o izmjeni direktiva 70/524/EEZ o dodacima hrani za životinje, 82/471/EEZ o određenim proizvodima koji se upotrebljavaju u hranidbi životinja, 95/53/EZ o određivanju načela organizacije službenih kontrola u području hranidbe životinja i 95/69/EZ o utvrđivanju uvjeta i mjera za odobravanje i registraciju određenih poduzeća i posrednika koji posluju u sektoru hrane za životinje
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 43.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da su člancima od 13. do 16. Direktive 70/524/EEZ (4), kako je izmijenjena Direktivom 96/51/EZ (5), utvrđene neke odredbe o raspodjeli i korištenju dodataka i premiksa u hrani za životinje kao i o označivanju dodataka, premiksa i krmnih smjesa;
   budući da Direktiva 82/471/EEZ (6) u članku 3. i u Prilogu predviđa određene mjere za raspodjelu i označivanje tih proizvoda;
   budući da utvrđeni rok 1. travnja 1998. u kojem države članice moraju primijeniti izmjene direktiva 70/524/EEZ i 82/471/EEZ uvedene Direktivom 96/51/EZ i Direktivom 95/69/EZ (7) nije u skladu s datumima utvrđenima Direktivom 95/69/EZ za dovršetak postupka odobrenja (1. travnja 2001.) i postupka registracije (1. rujna 1998.) za određena poduzeća i posrednike koji posluju u sektoru hrane za životinje; budući da se dotične odredbe primjenjuju ne dovodeći u pitanje rokove utvrđene u Direktivi 95/69/EZ; budući da se direktive 70/524/EEZ i 82/471/EEZ ipak moraju izmijeniti zbog pravne dosljednosti;
   budući da Direktiva Vijeća 95/53/EZ od 25. listopada 1995. o određivanju načela organizacije službenih kontrola u području hranidbe životinja (8) mora obuhvaćati sve proizvode i tvari koje se u Zajednici koriste u prehrani životinja;
   budući da radi postizanja tog cilja Direktivu 96/25/EZ treba uvrstiti na popis zakonodavstva na koje se Direktiva 95/53/EZ odnosi; budući da se upućivanje na Direktivu Vijeća 77/101/EEZ od 23. studenoga 1976. o stavljanju na tržište jednostavne hrane za životinje (9) treba brisati s tog popisa s obzirom da je ukinuta Direktivom 96/25/EZ;
   budući da Direktiva 95/69/EZ utvrđuje da države članice moraju svake godine slati drugim državama članicama popis odobrenih poduzeća; budući da postupci za odobrenje poduzeća moraju biti dovršeni do 1. travnja 2001.; budući da je stoga potrebno s ciljem službenih provjera u području hranidbe životinja, posebno trgovine u Zajednici, u međuvremenu uključiti i poduzeća koja iako još nisu odobrena mogu u skladu s uvjetima utvrđenima tom Direktivom nastaviti sa svojim djelatnostima;
   budući da direktive 70/524/EZ, 82/471/EEZ, 95/53/EZ i 95/69/EZ treba stoga na odgovarajući način izmijeniti,
   DONIJELO JE OVU DIREKTIVU:
   Članak 1.
   Direktiva 70/524/EEZ mijenja se kako slijedi:

               1.

               U članku 13. dodaje se sljedeći stavak:
               „6.   Stavci od 1. do 3. primjenjuju se ne dovodeći u pitanje članak 4. stavak 2. i članak 9. stavak 2. Direktive 95/69/EZ”.

               2.

               Umeće se sljedeći članak:
               „Članak 16.a
               Članci od 14. do 16. koji se odnose na odobrenje i registarske brojeve predviđene u Direktivi 95/69/EZ primjenjuju se od 1. travnja 2001.”

         Članak 2.
   Direktiva 82/471/EEZ mijenja se kako slijedi:

               1.

               U članku 3. dodaje se sljedeći stavak:
               „4.   Stavak 3. primjenjuje se ne dovodeći u pitanje članak 4. stavak 2. Direktive 95/69/EZ”.

               2.

               U Prilogu, za proizvode iz poglavlja 1. točke 1.(a) Direktive 95/69/EZ, u stupcu 7. („posebne odredbe”), završna alineja u podacima koji moraju biti navedeni na pakiranju proizvoda, na spremniku ili na pričvršćenoj oznaci zamjenjuje se sljedećim tekstom:

                           „—

                           počevši od 1. travnja 2001.: broj odobrenja”.

         Članak 3.
   U Direktivi 95/53/EZ, u članku 2. stavku 1. točki (a), treća alineja zamjenjuje se sljedećim:

               „—

               Direktiva Vijeća 96/25/EZ od 29. travnja 1996. o prometu krmiva, izmjeni direktiva 70/524/EEZ, 74/63/EEZ, 82/471/EEZ i 93/74/EEZ i stavljanju izvan snage Direktive 77/101/EEZ”.

         Članak 4.
   U Direktivi 95/69/EZ u članku 6. stavku 2., druga i treća rečenica zamjenjuju se sljedećim:

      „Prije 31. prosinca svake godine države članice šalju drugim državama članicama popis poduzeća iz članka 2. stavka 2. točaka (a) i (b) i posrednika odobrenih u skladu s člankom 3. stavkom 1. te popis odgovarajućih poduzeća i posrednika iz članka 4. stavka 2. koji su predali zahtjev za odobrenje za koje države članice još nisu donijele odluku.
      Države članice na zahtjev šalju drugim državama članicama cijele ili dijelove popisa poduzeća iz članka 2. stavka 2. točaka (c) do (f) i cijele ili dijelove popisa odgovarajućih poduzeća iz članka 4. stavka 2. koja su predala zahtjeve za odobrenje o kojem države članice još nisu donijele odluku”.

   Članak 5.
   1.   Države članice do 30. rujna 1999. donose i objavljuju zakone i druge propise potrebne za usklađivanje s ovom Direktivom. One o tome odmah obavješćuju Komisiju. Države članice primjenjuju mjere od 1. listopada 1999.
   2.   Kada države članice donose mjere iz stavka 1., one sadržavaju uputu na ovu Direktivu ili se uz njih navodi takva uputa prilikom njihove službene objave. Načine toga upućivanja određuju države članice.
   3.   Države članice Komisiji šalju tekst glavnih odredaba nacionalnog zakonodavstva koje donesu u području na koje se odnosi ova Direktiva.
   Članak 6.
   Ova Direktiva stupa na snagu na dan objave u Službenom listu Europskih zajednica.
   Članak 7.
   Ova je Direktiva upućena državama članicama.

      Sastavljeno u Bruxellesu 22. ožujka 1999.

            Za Vijeće

            Predsjednik

         G. VERHEUGEN

      (1)  SL C 266, 25.8.1998., str. 14.

      (2)  SL C 328, 26.10.1998., str. 80.

      (3)  SL C 40, 15.2.1999., str. 10.

      (4)  SL L 270, 14.12.1970., str. 1. Direktiva kako je zadnje izmijenjena Direktivom 98/92/EZ (SL L 346, 22.12.1998., str. 49.).

      (5)  SL L 235, 17.9.1996., str. 39.

      (6)  SL L 213, 21.7.1982., str. 8. Direktiva kako je zadnje izmijenjena Direktivom 96/25/EZ (SL L 125, 23.5.1996., str. 35.).

      (7)  SL L 332, 30.12.1995., str. 15. Direktiva kako je izmijenjena Direktivom 98/92/EZ.

      (8)  SL L 265, 8.11.1995., str. 17.

      (9)  SL L 32, 3.2.1977., str. 1. Direktiva stavljena izvan snage Direktivom 96/25/EZ (SL L 125, 23.5.1996., str. 35.).


title: Direktiva Vijeća 2004/82/EZ od 29. travnja 2004. o obvezi prijevoznika na dostavljanje podataka o putnicima

text:
               19/Sv. 008

               HR

               Službeni list Europske unije

               77

         32004L0082

               L 261/24

               SLUŽBENI LIST EUROPSKE UNIJE

               29.04.2004.

      DIREKTIVA VIJEĆA 2004/82/EZ
   od 29. travnja 2004.
   o obvezi prijevoznika na dostavljanje podataka o putnicima
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 62. stavak 2. točku (a) i članak 63. stavak 3. točku (b),
   uzimajući u obzir inicijativu Kraljevine Španjolske (1),
   budući da:

               (1)

               Kako bi se učinkovito spriječila ilegalna imigracija i poboljšala kontrola na granicama, bitno je da sve države članice uvedu odredbe kojima se utvrđuju obveze zračnih prijevoznika koji prevoze putnike na državno područje država članica. Osim toga, kako bi se učinkovitije postigao ovaj cilj, financijske sankcije koje trenutačno predviđaju države članice za slučajeve kada prijevoznici ne ispunjavaju svoje obveze trebale bi biti usklađene koliko god je to moguće, uzimajući u obzir razlike u pravnim sustavima i praksama između država članica.

               (2)

               Europsko vijeće od 25. i 26. ožujka 2004. usvojilo je Deklaraciju o suzbijanju terorizma, naglašavajući potrebu da se ubrza ispitivanje mjera u tom području i nastavi raditi na predloženoj Direktivi Vijeća o obvezi prijevoznika da otkrivaju podatke o putnicima radi donošenja ranog zaključka o toj mjeri.

               (3)

               Važno je izbjeći zastoj u aktivnostima Zajednice pri sprečavanju ilegalne imigracije.

               (4)

               Od 1.svibnja 2004. Vijeće više ne može djelovati na inicijativu države članice.

               (5)

               Vijeće je iscrpilo sve mogućnosti da pravovremeno dobije mišljenje Europskog parlamenta.

               (6)

               U tim bi iznimnim okolnostima Direktiva trebala biti usvojena bez mišljenja Europskog parlamenta.

               (7)

               Obveze koje će biti nametnute prijevoznicima na temelju ove Direktive dopunjuju obveze utvrđene prema odredbama članka 26. Schengenske konvencije iz 1990. o provedbi Schengenskog sporazuma od 14. lipnja 1985., dopunjene Direktivom Vijeća 2001/51/EZ (2). Obje vrste obveza služe istom cilju, odnosno suzbijanju migracijskih tokova i sprečavanju ilegalnih imigracija.

               (8)

               Ne dovodeći u pitanje odredbe Direktive 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom prijenosu takvih podataka (3), državama članicama ostaje sloboda da zadrže ili uvedu dodatne obveze za zračne prijevoznike ili neke kategorije drugih prijevoznika, uključujući informacije ili podatke vezane za povratne karte, bilo da su one navedene u ovoj Direktivi ili ne.

               (9)

               Kako bi se učinkovitije spriječila ilegalna imigracija i učinkovitije ostvario ovaj cilj, nužno je, ne dovodeći u pitanje odredbe Direktive 95/46/EZ, što ranije uzeti u obzir bilo koju tehnološku inovaciju, posebno onu vezanu za integraciju i uporabu biometrijskih karakteristika u informacijama koje prijevoznici trebaju dostaviti.

               (10)

               Države članice bi trebale osigurati da se u svakom postupku koji bude pokrenut protiv prijevoznika, a koji može dovesti do primjene sankcija, mogu učinkovito ostvariti prava na obranu i pravo žalbe protiv takvih odluka.

               (11)

               Te mjere pokreću mogućnosti kontrole navedene u Odluci Schengenskog izvršnog odbora (SCH/Com-ex (94) 17-rev. 4), usmjerene prema omogućavanju povećanja graničnih kontrola i ostavljanju dovoljno vremena da se obave detaljne i sveobuhvatne provjere svih putnika prijenosom podataka o putnicima tijelima koja su odgovorna za provođenje takvih kontrola.

               (12)

               Direktiva 95/46/EZ primjenjuje se na obradu osobnih podataka koju obavljaju tijela država članica. To znači da budući da bi bilo legitimno obrađivati podatke o putnicima prenijete radi provedbe graničnih kontrola kako bi se također dopustilo njihovo korištenje kao dokaza u sporovima koji imaju za cilj provedbu zakona i propisa o ulasku i imigraciji, uključujući njihove odredbe o zaštiti javnog interesa i nacionalne sigurnosti, a svaka daljnja obrada na način koji odstupa od tih namjera proturječila bi načelu iz članka 6. stavka 1. točke (b) Direktive 95/46/EZ. Države bi članice trebale predvidjeti sustav sankcija koje bi se primjenjivale u slučaju uporabe koja bi se kosila s namjerom ove Direktive.

               (13)

               Prema člancima 1. i 2. Protokola o stajalištu Danske koji je priložen uz Ugovor o Europskoj uniji i Ugovor o osnivanju Europske zajednice, Danska ne sudjeluje u donošenju ove Uredbe, pa ona nije za nju obvezujuća, niti se primjenjuje na nju. Obzirom da se ova Uredba oslanja na schengensku pravnu stečevinu u skladu s odredbama glave IV. dijela 3. Ugovora o osnivanju Europske zajednice, Danska će u skladu s člankom 5. spomenutog Protokola odlučiti u roku od šest mjeseci nakon što Vijeće usvoji ovu Uredbu hoće li je uvrstiti u svoje nacionalno zakonodavstvo.

               (14)

               Što se tiče Islanda i Norveške, ova Uredba predstavlja razvoj odredaba schengenske pravne stečevine u smislu Sporazuma zaključenog između Vijeća Europske Unije te Republike Islanda i Kraljevine Norveške o udruživanju tih dviju država pri uvođenju, primjeni i razvoju schengenske pravne stečevine (4), koje pripadaju u područje spomenuto u članku 1. točki E Odluke Vijeća 1999/437/EZ od 17. svibnja 1999. o određenim aranžmanima za primjenu Sporazuma (5).

               (15)

               Ujedinjena Kraljevina sudjeluje u ovoj Direktivi u skladu s člankom 5. Protokola kojim se schengenska pravna stečevina integrira u okvir Europske unije, a koji je priložen uz Ugovor o Europskoj uniji i Ugovor o osnivanju Europske zajednice, te člankom 8. stavkom 2. Odluke Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (6).

               (16)

               Irska sudjeluje u ovoj Direktivi u skladu s člankom 5. Protokola kojim se schengenska pravna stečevina integrira u okvir Europske unije, a koji je priložen uz Ugovor o Europskoj uniji i Ugovor o osnivanju Europske zajednice, te člankom 6. stavkom 2. Odluke Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (7).

               (17)

               Ova Direktiva predstavlja akt koji se oslanja na schengensku pravnu stečevinu ili je na drugi način povezan s njom u smislu članka 3. stavka 1. Ugovora o pristupanju iz 2003.,

         DONIJELO JE OVU DIREKTIVU:
   Članak 1.
   Svrha
   Svrha je ove Direktive poboljšati kontrole na granici i spriječiti ilegalnu imigraciju tako da prijevoznici unaprijed prenesu podatke o putnicima nadležnim nacionalnim tijelima.
   Članak 2.
   Definicije
   U smislu ove Direktive:

               (a)

               „prijevoznik” znači bilo koja fizička ili pravna osoba čija se djelatnost sastoji u prijevozu putnika zračnim putem;

               (b)

               „vanjske granice” znači vanjske granice država članica s trećim zemljama;

               (c)

               „kontrola na granici” znači provjera koja se obavlja na granici isključivo na temelju namjere da se prijeđe tu granicu, bez obzira na druge aspekte;

               (d)

               „granični prijelaz” znači bilo koji prijelaz kojeg su odobrila tijela nadležna za prelaženje vanjskih granica;

               (e)

               „osobni podaci”, „obrada osobnih podataka” i „sistem odlaganja osobnih podataka” imaju značenje navedeno u članku 2. Direktive 95/46/EZ.

         Članak 3.
   Prijenos podataka
   1.   Države članice poduzimaju sve potrebne mjere kako bi uvele obvezu za prijevoznike da na zahtjev tijela odgovornih za kontrolu osoba na vanjskim granicama, po završetku prijave putnika, prenesu informacije o putnicima koje će prevoziti, službenom graničnom prijelazu preko kojeg će te osobe ući na državno područje države članice.
   2.   Navedene informacije sadržavaju:

               —

               broj i vrstu putnog dokumenta koji se koristi,

               —

               nacionalnost,

               —

               puno ime,

               —

               datum rođenja,

               —

               granični prijelaz na kojem se ulazi na državno područje države članice,

               —

               oznaku prijevoza,

               —

               vrijeme polaska i dolaska prijevoza,

               —

               ukupan broj putnika koji se prevoze,

               —

               prvo mjesto ukrcaja.

         3.   Prijenos gore navedenih podataka ni u kom slučaju ne poništava obveze i odgovornosti utvrđene odredbama članka 26. Schengenske konvencije za prijevoznike, dopunjene Direktivom 2001/51/EZ.
   Članak 4.
   Sankcije
   1.   Države članice poduzimaju potrebne mjere kako bi nametnule sankcije prijevoznicima koji vlastitom krivnjom ne prenesu podatke ili prenesu nepotpune ili netočne podatke. Države članice poduzimaju potrebne mjere da bi osigurale da sankcije budu odvraćajuće, učinkovite i proporcionalne, te da ili:

               (a)

               najviši iznos takvih sankcija ne bude manji od EUR 5 000, ili odgovarajuće vrijednosti u nacionalnoj valuti prema deviznom tečaju objavljenom u Službenom listu Europske unije na dan stupanja ove Direktive na snagu, za svako putovanje za koje nisu dostavljeni podaci o putnicima ili nisu točno dostavljeni; ili

               (b)

               najniži iznos takvih sankcija ne bude manji od EUR 3 000, ili odgovarajuće vrijednosti u nacionalnoj valuti prema deviznom tečaju objavljenom u Službenom listu Europske unije na dan stupanja ove Direktive na snagu, za svako putovanje za koje nisu dostavljeni podaci o putnicima ili nisu točno dostavljeni.

         2.   Ova Direktiva ne sprečava države članice da za prijevoznike koji vrlo ozbiljno krše obveze koje proizlaze iz odredaba ove Direktive, usvoje ili zadrže druge sankcije, poput imobilizacije, zapljene i oduzimanja prijevoznih sredstava, ili privremene suspenzije ili povlačenja dozvole za rad.
   Članak 5.
   Postupci
   Države članice osiguravaju da njihovi zakoni i drugi propisi definiraju učinkovita prava na obranu i žalbu prijevoznicima protiv kojih budu pokrenuti postupci radi izricanja sankcija.
   Članak 6.
   Obrada podataka
   1.   Osobni podaci iz članka 3. stavka 1. dostavljaju se tijelima odgovornima za kontrolu osoba na vanjskim granicama preko kojih će putnik ući na državno područje države članice, kako bi im olakšali obavljanje takvih provjera s ciljem učinkovitijeg sprečavanja ilegalne imigracije.
   Države članice osiguravaju da prijevoznici prikupljaju te podatke i prenose ih elektroničkim putem, ili u slučaju nemogućnosti takvog prijenosa nekim drugim prikladnim sredstvom, tijelima odgovornima za kontrolu osoba na službenom graničnom prijelazu preko kojeg će putnik ući na državno područje države članice. Tijela odgovorna za kontrolu osoba na vanjskim granicama čuvaju te podatke u privremenoj datoteci.
   Nakon ulaska putnika ta tijela brišu podatke u roku od 24 sata nakon prijenosa, osim ako podaci ne budu kasnije potrebni tijelima odgovornima za kontrolu osoba na vanjskim granicama za izvršenje njihovih zakonskih funkcija u skladu s nacionalnim zakonodavstvom i pridržavajući se odredaba o zaštiti podataka iz Direktive 95/46/EZ.
   Države članice poduzimaju potrebne mjere kako bi obvezale prijevoznike da u roku od 24 sata od dolaska prijevoznog sredstva, prema članku 3. stavku 1. obrišu osobne podatke koje su prikupili i prenijeli graničnim tijelima za svrhe ove Direktive.
   U skladu s vlastitim nacionalnim zakonodavstvom i pridržavajući se odredaba o zaštiti podataka iz Direktive 95/46/EZ, države članice mogu koristiti osobne podatke iz članka 3. stavka 1. također u svrhu izvršavanja zakona.
   2.   Države članice poduzimaju potrebne mjere kako bi obvezale prijevoznike da informiraju putnike u skladu s odredbama utvrđenima Direktivom 95/46/EZ. To također uključuje informacije iz članka 10. točke (c) i članka 11. stavka 1. točke (c) Direktive 95/46/EZ.
   Članak 7.
   Prenošenje
   1.   Države članice poduzimaju potrebne mjere kako bi se uskladile s odredbama ove Direktive najkasnije do 5. rujna 2006. One o tome odmah obavješćuju Komisiju.
   Kad države članice donose ove mjere, one prilikom njihove službene objave sadrže uputu na ovu Direktivu ili se uz njih navodi takva uputa. Načine tog upućivanja predviđaju države članice.
   2.   Države članice Komisiji dostavljaju glavne odredbe nacionalnog prava koje donose u području na koje se odnosi ova Direktiva.
   Članak 8.
   Stupanje na snagu
   Ova Direktiva stupa na snagu tridesetog dana od dana objave u Službenom listu Europske unije.
   Članak 9.
   Adresati
   Ova je Direktiva upućena državama članicama u skladu s Ugovorom o osnivanju Europske zajednice.

      Sastavljeno u Luxembourgu 29. travnja 2004.

            Za Vijeće

            Predsjednik

         M. McDOWELL

      (1)  SL C 82, 5.4.2003., str. 23.

      (2)  SL L 187, 10.7.2001., str. 45.

      (3)  SL L 281, 23.11.1992., str. 31.

      (4)  SL L 176, 10.7.1999., str. 36.

      (5)  SL L 176, 10.7.1999., str. 31.

      (6)  SL L 131, 1.6.2000., str. 43.

      (7)  SL L 64, 7.3.2002., str. 20.


title: Direktiva 2006/93/EZ Europskog parlamenta i Vijeća od 12. prosinca 2006. o uređenju uporabe zrakoplova obuhvaćena dijelom II. poglavljem 3. sveskom 1. Priloga 16. Konvenciji o međunarodnom civilnom zrakoplovstvu, drugo izdanje (1988.) (kodificirana verzija)  Tekst značajan za EGP

text:
               07/Sv. 025

               HR

               Službeni list Europske unije

               31

         32006L0093

               L 374/1

               SLUŽBENI LIST EUROPSKE UNIJE

               12.12.2006.

      DIREKTIVA 2006/93/EZ EUROPSKOG PARLAMENTA I VIJEĆA

   od 12. prosinca 2006.
   o uređenju uporabe zrakoplova obuhvaćena dijelom II. poglavljem 3. sveskom 1. Priloga 16. Konvenciji o međunarodnom civilnom zrakoplovstvu, drugo izdanje (1988.)
   (kodificirana verzija)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s postupkom utvrđenim u članku 251. Ugovora (2),
   budući da:

               (1)

               Direktiva Vijeća 92/14/EEZ od 2. ožujka 1992. o ograničavanju prometovanja zrakoplova obuhvaćenom u dijelu II. poglavlja 2, sveska 1. Priloga 16. Konvenciji o međunarodnom civilnom zrakoplovstvu, drugo izdanje (1988.) (3) bila je više puta znatno izmijenjena (4). Zbog jasnoće i racionalnosti navedenu Direktivu treba kodificirati.

               (2)

               Primjena standarda o emisiji buke na civilne dozvučne mlazne zrakoplove ima značajne posljedice za pružanje usluga zračnog prijevoza, posebno kada takvi standardi ograničavaju životni ciklus zrakoplova koje koriste zrakoplovne tvrtke.

               (3)

               Direktiva Vijeća 89/629/EEZ od 4. prosinca 1989. o ograničavanju emisije buke civilnih dozvučnih mlaznih zrakoplova (5) ograničava unos u registar civilnog zračnog prometa država članica zrakoplove koji ispunjavaju samo standarde navedene u dijelu II. poglavlju 2. svesku 1. Priloga 16. Konvenciji o međunarodnom civilnom zrakoplovstvu, drugo izdanje (1988.). Navedena Direktiva utvrđuje da je ograničavanje upisa ovih zrakoplova tek prva faza.

               (4)

               Zbog problema sve veće zagušenosti zračnih luka Zajednice važno je osigurati optimalnu iskorištenost postojećih objekata. To će biti moguće jedino uporabom ekološki prihvatljivih zrakoplova.

               (5)

               Aktivnosti koje je poduzela Zajednica u suradnji s drugim međunarodnim tijelima upućuju na to da mjere kojima se ograničava uporaba zrakoplova koji ne ispunjavaju norme iz poglavlja 3. Priloga 16. moraju pratiti non-addition rule kako bi bile korisne za okoliš.

               (6)

               Zbog toga je potrebno u razumnom vremenskom roku donijeti zajednička pravila, koja bi osigurala usklađeni pristup u cijeloj Zajednici, te tako dopunila sadašnja pravila. To je posebno važno s obzirom na nedavni trend postupne liberalizacije europskog zračnog prometa.

               (7)

               Potrebno je smanjiti buku zrakoplova vodeći računa o čimbenicima okoliša, tehničkoj izvedivosti i ekonomskim posljedicama.

               (8)

               Smatra se primjerenim urediti uporabu civilnih dozvučnih mlaznih zrakoplova koji su upisani u registre država članica i ispunjavaju norme iz poglavlja 3. Priloga 16.

               (9)

               Države članice moraju odrediti pravila o sankcijama koje će se primjenjivati na kršenja nacionalnih odredaba donesenih na temelju ove Direktive. Navedene sankcije moraju biti učinkovite, razmjerne prekršaju i odvraćajuće.

               (10)

               Ova Direktiva ne dovodi u pitanje obveze država članica u pogledu rokova za prijenos u nacionalno pravo direktiva koje su navedene u dijelu B Priloga I.,

         DONIJELI SU OVU DIREKTIVU:
   Članak 1.
   1.   Cilj je ove Direktive urediti uporabu civilnih dozvučnih mlaznih zrakoplova kako je predviđeno člankom 2.
   2.   Ova se Direktiva primjenjuje na zrakoplove čija najveća uzletna masa iznosi 34 000 kg ili više ili s najvećim dozvoljenim brojem sjedala, za dani tip zrakoplova, većim od 19 putničkih sjedala, što isključuje sjedala koja su namijenjena posadi.
   Članak 2.
   1.   Države članice obvezne su osigurati da svi civilni dozvučni mlazni zrakoplovi koji koriste zračne luke na njihovom državnom području ispunjavaju norme utvrđene u dijelu II. poglavlju 3. svesku 1. Priloga 16. Konvenciji o međunarodnom civilnom zrakoplovstvu, drugo izdanje (1988.).
   2.   Državno područje iz stavka 1. ne obuhvaća prekomorske departmane navedene u članku 299. stavku 2. Ugovora.
   Članak 3.
   1.   Države članice mogu odobriti iznimke od odredaba članka 2. za zrakoplove od povijesnog značaja.
   2.   Svaka država članica koja odobrava iznimke na temelju stavka 1. o tome, kao i o razlozima za svoju odluku, obavješćuje nadležna tijela ostalih država članica i Komisiju.
   3.   Svaka država članica priznaje iznimke koje je odobrila druga država članica za zrakoplove koji su upisani u registre ove posljednje.
   4.   U pojedinačnim slučajevima države članice mogu u zračnim lukama koje se nalaze na njihovu državnom području dozvoliti privremenu uporabu zrakoplova koje nije moguće koristiti na temelju drugih odredaba ove Direktive. Ova je iznimka ograničena na:

               (a)

               zrakoplove čija je uporaba tako iznimna da bi bilo besmisleno uskratiti privremenu iznimku;

               (b)

               zrakoplove na nekomercijalnim letovima radi obavljanja izmjena, popravaka ili održavanja.

         Članak 4.
   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 5.
   Države članice određuju kaznene odredbe koje se primjenjuju u slučaju kršenja nacionalnih odredaba donesenih u skladu s ovom Direktivom te poduzimaju sve potrebne mjere kako bi osigurale primjenu navedenih odredaba. Predviđene kazne moraju biti učinkovite, razmjerne prekršaju i odvraćajuće. Države članice obavješćuju Komisiju o tim odredbama te je odmah obavješćuju o svim naknadnim izmjenama koje se odnose na te odredbe.
   Članak 6.
   1.   Ovime se stavlja izvan snage Direktiva 92/14/EEZ ne dovodeći u pitanje obveze država članica u pogledu rokova za prijenos u nacionalno pravo direktiva koje su navedene u dijelu B Priloga I.
   2.   Upućivanje na Direktivu stavljenu izvan snage smatra se upućivanjem na ovu Direktivu te se čita u skladu s korelacijskom tablicom u Prilogu II.
   Članak 7.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 8.
   Ova je Direktiva upućena državama članicama.

      Sastavljeno u Strasbourgu 12. prosinca 2006.

            Za Europski parlament

            Predsjednik

         J. BORRELL FONTELLES

            Za Vijeće

            Predsjednik

         M. PEKKARINEN

      (1)  SL C 108, 30.4.2004., str. 55.

      (2)  Mišljenje Europskog parlamenta od 10. veljače 2004. (SL C 97 E, 22.4.2004., str. 67.) i Odluka Vijeća od 14. studenoga 2006.

      (3)  SL L 76, 23.3.1992., str. 21. Direktiva kako je zadnje izmijenjena Uredbom Komisije (EZ) br. 991/2001 (SL L 138, 22.5.2001., str. 12.).

      (4)  Vidjeti Prilog I., dio A.

      (5)  SL L 363, 13.12.1989., str. 27.
   PRILOG I.

      Dio A

      Direktiva stavljena izvan snage s njezinim naknadnim izmjenama

               Direktiva Vijeća 92/14/EEZ

               (SL L 76, 23.3.1992., str. 21.)

               Direktiva Vijeća 98/20/EZ

               (SL L 107, 7.4.1998., str. 4.)

               Direktiva Komisije 1999/28/EZ

               (SL L 118, 6.5.1999., str. 53.)

               Uredba Komisije (EZ) br. 991/2001

               (SL L 138, 22.5.2001., str. 12.)

      Dio B

      Rokovi za prijenos u nacionalno pravo

      (iz članka 6.)

               Direktiva

               Rok za prijenos

               92/14/EEZ

               1. srpnja 1992.

               98/20/EZ

               1. ožujka 1999.

               1999/28/EZ

               1. rujna 1999.

         PRILOG II.

      KORELACIJSKA TABLICA

               Direktiva 92/14/EEZ

               Ova Direktiva

               Članak 1. stavci 1. i 2.

               Članak 1. stavci 1. i 2.

               Članak 1. stavak 3.

               —

               Članak 2. stavak 1

               —

               Članak 2. stavak 2.

               Članak 2. stavak 1.

               Članak 2. stavak 3.

               Članak 2. stavak 2.

               Članak 2. stavak 4.

               —

               Članci 3. i 4.

               —

               Članak 5. stavak 1.

               —

               Članak 5. stavak 2.

               Članak 3. stavak 1.

               Članci 6. i 7.

               —

               Članak 8.

               Članak 3. stavak 4.

               Članak 9. stavak 1.

               Članak 3. stavak 2.

               Članak 9. stavak 2.

               Članak 3. stavak 3.

               Članci 9.a. i 9.b.

               —

               Članak 10. stavak 1.

               —

               Članak 10. stavak 2.

               Članak 4.

               —

               Članak 5. (1)

               —

               Članak 6.

               —

               Članak 7.

               Članak 11.

               Članak 8.

               Prilog

               —

               —

               Prilog I.

               —

               Prilog II.

      (1)  Članak 2. Direktive Vijeća 98/20/EZ.


title: Direktiva Vijeća 2003/72/EZ od 22. srpnja 2003. o dopuni Statuta Europske zadruge u odnosu na sudjelovanje zaposlenika

text:
               05/Sv. 006

               HR

               Službeni list Europske unije

               140

         32003L0072

               L 207/25

               SLUŽBENI LIST EUROPSKE UNIJE

               22.07.2003.

      DIREKTIVA VIJEĆA 2003/72/EZ
   od 22. srpnja 2003.
   o dopuni Statuta Europske zadruge u odnosu na sudjelovanje zaposlenika
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 308.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Europskoga gospodarskog i socijalnog odbora (3),
   budući da:

               (1)

               Radi postizanja ciljeva Ugovora, Uredbom Vijeća (EZ) br. 1435/2003 (4) donesen je Statut za Europsku zadrugu (SCE).

               (2)

               Cilj te Uredbe je stvaranje jedinstvenog pravnog okvira unutar kojeg bi zadruge i druge pravne i fizičke osobe iz različitih država članica mogle planirati i provesti reorganizaciju svojeg poslovanja prema zadružnom modelu na razini Zajednice.

               (3)

               Radi promicanja socijalnih ciljeva Zajednice moraju se utvrditi posebne odredbe, posebno u području sudjelovanja zaposlenika u upravljanju, kako osnivanje SCE-a ne bi dovelo do nestanka ili smanjenja prakse postojećeg sudjelovanja zaposlenika u upravljanju u subjektima koji sudjeluju u uspostavi SCE-a. Ovaj cilj treba postići putem utvrđivanja skupine pravila za ovo područje, koja će dopuniti odredbe Uredbe (EZ) br. 1435/2003.

               (4)

               Budući da gore opisane ciljeve predloženog djelovanja države članice ne mogu dostatno ostvariti, na način da se utvrdi skup pravila o sudjelovanju zaposlenika primjenljivog na SCE, te se stoga mogu zbog opsega i učinka predloženog djelovanja na bolji način ostvariti na razini Zajednice, Zajednica može donijeti mjere u skladu s načelom supsidijarnosti utvrđenim u članku 5. Ugovora. U skladu s načelom proporcionalnosti, kako je utvrđeno u tom članku, ova Direktiva ne prelazi ono što je potrebno za ostvarivanje tih ciljeva.

               (5)

               Velika raznolikost pravila i praksi koja postoji u državama članicama s obzirom na način na koji predstavnici zaposlenika sudjeluju u donošenju odluka u zadrugama čini neuputnim donošenje jedinstvenog europskog modela sudjelovanja zaposlenika primjenljivog na SCE.

               (6)

               Potrebno je osigurati postupke obavješćivanja i savjetovanja na transnacionalnoj razini za sve slučajeve osnivanja nekog SCE-a, uz potrebnu prilagodbu novooformljenih SCE-a gdje je to opravdano zbog njihove veličine, kako je procijenjeno u uvjetima zaposlenja.

               (7)

               Ako postoje prava suodlučivanja u jednom ili više subjekata koji osnivaju SCE, ona bi se u načelu trebala sačuvati njihovim prelaskom u SCE, po osnutku, ako strane ne odluče drukčije.

               (8)

               Stvarni postupci transnacionalnog obavješćivanja i savjetovanja i, prema potrebi, suodlučivanja, koji će se primijeniti na svaki SCE, trebali bi se prvenstveno utvrditi sporazumom između dvije zainteresirane strane ili, u nedostatku istog, kroz primjenu skupa supsidijarnih pravila.

               (9)

               Države članice trebale bi i dalje imati mogućnost izuzeća od primjene standardnih pravila koja se odnose na sudjelovanje u slučaju spajanja ili pripajanja, s obzirom na raznolikost nacionalnih sustava za sudjelovanje zaposlenika. Postojeći se sustavi i prakse sudjelovanja, gdje je primjereno na razini uključenih subjekata, moraju u tom slučaju zadržati prilagođavanjem registracijskih pravila.

               (10)

               Pravila glasovanja unutar posebnog tijela koje predstavlja zaposlenike s ciljem pregovaranja, posebno pri zaključivanju sporazuma koji osiguravaju razinu sudjelovanja nižu od već postojeće unutar jednog ili više uključenih subjekata, trebala bi biti proporcionalna riziku nestanka ili smanjenja postojećih sustava ili praksi sudjelovanja. Taj je rizik veći u slučaju SCE-a osnovanog preustrojem ili spajanjem ili pripajanjem, nego osnivanjem novog SCE-a.

               (11)

               U nedostatku sporazuma nakon pregovora između predstavnika zaposlenika i nadležnih tijela uključenih subjekata, trebalo bi donijeti propise o određenim standardnim pravilima koja bi se primjenjivala na SCE, po njegovu osnutku. Ova bi standardna pravila trebala osigurati učinkovitu praksu transnacionalnog obavješćivanja i savjetovanja zaposlenika, kao i njihovo suodlučivanje u relevantnim tijelima SCE-a, ako je takvo suodlučivanje postojalo prije njegova osnutka unutar uključenih subjekata.

               (12)

               Kada se primjena spomenutih postupaka na subjekte uključene u novi SCE ne može opravdati zbog njihove male veličine u odnosu na uvjete zaposlenosti, SCE bi trebao biti sukladan nacionalnim pravilima o sudjelovanju zaposlenika na snazi u državi članici u kojoj se osniva registrirano sjedište, ili u državama članicama u kojima ima društva kćeri ili poslovne jedinice. Ovo ne bi trebalo dovoditi u pitanje obvezu SCE-a koji je već osnovan za provedbu ovih postupaka ako značajan broj zaposlenih tako zatraži.

               (13)

               Posebne odredbe bi se trebale primjenjivati na sudjelovanje na skupštinama, u mjeri u kojoj to nacionalni zakoni dozvoljavaju. Primjena ovih odredbi ne isključuje primjenu drugih oblika sudjelovanja, kao što je predviđeno ovom Direktivom.

               (14)

               Države članice trebale bi odgovarajućim odredbama osigurati da se u slučaju strukturnih promjena koje bi proizašle iz stvaranja SCE-a o sporazumima o sudjelovanju zaposlenika u upravljanju, prema potrebi, može ponovno pregovarati.

               (15)

               Trebalo bi donijeti odredbu za predstavnike zaposlenika koji djeluju u okviru ove Direktive za korištenje, pri izvršavanju funkcija, jednake zaštite i jamstva kao i one koje su osigurane za predstavnike zaposlenika kroz zakonodavstvo i/ili praksu države zaposlenja. Oni ne bi smjeli biti izloženi diskriminaciji, uključujući uznemiravanje, kao posljedice zakonitog izvršavanja aktivnosti, i trebali bi koristiti prikladnu zaštitu u pogledu otkaza i drugih sankcija.

               (16)

               Trebala bi se čuvati povjerljivost osjetljivih informacija čak i po isteku mandata predstavnika zaposlenika, te bi trebalo donijeti propis koji dozvoljava nadležnom tijelu SCE-a uskratiti informaciju koja bi ozbiljno štetila djelovanju SCE-a, ako bi bila javno objavljena.

               (17)

               Ako SCE i njegova društva-kćeri i poslovne jedinice podliježu Direktivi Vijeća 94/45/EZ od 22. rujna 1994. o osnivanju Europskog radničkog vijeća ili uvođenju postupka koji obuhvaća poduzeća i skupine poduzeća na razini Zajednice u svrhu obavješćivanja i savjetovanja zaposlenika (5), odredbe te Direktive i odredbe koje je prenose u nacionalno zakonodavstvo ne bi se trebale primjenjivati na SCE ni na društva-kćeri ni na poslovne jedinice, osim ako posebno pregovaračko tijelo ne započne pregovore ili ne završi već započete pregovore.

               (18)

               Ova Direktiva ne bi trebala utjecati na druga postojeća prava o sudjelovanju te ne treba utjecati na druge postojeće predstavničke strukture, predviđene propisima Zajednice te nacionalnim pravom i praksom.

               (19)

               Države članice trebale bi poduzeti primjerene mjere u slučaju nepoštovanja obveza određenih ovom Direktivom.

               (20)

               Ugovor nije odredio potrebne ovlasti za Zajednicu kako bi usvojila ovu Direktivu, osim onih određenih člankom 308.

               (21)

               Temeljno je načelo i utvrđeni cilj ove Direktive da osigura stečena prava zaposlenika u pogledu sudjelovanja u donošenju odluka poduzeća. Prava zaposlenika na snazi prije donošenja SCE-a trebala bi pružati temelj za prava zaposlenika na sudjelovanje u upravljanju u SCE-u (načelo „prije i poslije”). Zbog toga, taj se pristup ne bi trebao primjenjivati samo na početno osnivanje SCE-a već i na strukturne promjene u postojećem SCE-u te na pravne osobe na koje utječu procesi strukturne promjene. Stoga, kad se registrirano sjedište SCE-a prebaci iz jedne države članice u drugu, trebalo bi nastaviti primjenjivati najmanje istu razinu prava zaposlenika na sudjelovanje. Nadalje, ako se dostigne ili prijeđe prag koji se odnosi na sudjelovanje zaposlenika nakon registracije SCE-a, ta bi se prava trebala primjenjivati na isti način na koji bi se bila primijenila da je prag dostignut ili prijeđen prije registracije.

               (22)

               Države članice mogu omogućiti da predstavnici sindikata budu članovi posebnog pregovaračkog tijela, neovisno od činjenice jesu li oni zaposlenici pravne osobe koja je uključena u osnivanje SCE-a. Države članice bi u ovom kontekstu posebno trebale moći uvesti ovo pravo u slučajevima u kojima predstavnici sindikata imaju pravo biti članovima te glasovati u nadzornim ili upravnim tijelima tvrtke u skladu s nacionalnim zakonodavstvom.

               (23)

               U nekoliko država članica, sudjelovanje zaposlenika i druga područja radnih odnosa temelje se i na nacionalnom zakonodavstvu, kao i na praksi za koju se u ovom kontekstu također smatra da pokriva kolektivne ugovore na raznim nacionalnim, sektorskim razinama i/ili na razini poduzeća,

         DONIJELO JE OVU DIREKTIVU:
   ODJELJAK I.

      OPĆE ODREDBE

   Članak 1.
   Cilj
   1.   Ovom Direktivom uređuje se sudjelovanje zaposlenika u poslovima Europskih zadruga (dalje u tekstu SCE-a), kako je navedeno u Uredbi (EZ) br. 1435/2003.
   2.   U tu svrhu, utvrdit će se sporazumi o sudjelovanju u svakom SCE-u, u skladu s pregovaračkim postupkom navedenim u člancima od 3. do 6. ili, uz uvjete određene člancima 7. i 8., u skladu s Prilogom.
   Članak 2.
   Definicije
   Za potrebe ove Direktive:

               (a)

               „SCE” znači bilo koja zadruga osnovana u skladu s Uredbom (EZ) br. 1435/2003;

               (b)

               „uključene pravne osobe” znači trgovačka društva u smislu članka 48. stavka 2. Ugovora, uključujući zadruge, kao i pravne osobe osnovane na temelju zakona države članice, izravno uključene u osnivanje SCE-a te uređene istim zakonom;

               (c)

               „društva-kćeri” uključene pravne osobe ili SCE-a znači poduzeće nad kojim ta pravna osoba ili SCE vrši vladajući utjecaj određen člankom 3. stavcima od 2. do 7. Direktive 94/45/EZ;

               (d)

               „dotično društvo-kći ili poslovna jedinica” znači društvo-kći ili poslovna jedinca uključene pravne osobe za koju je predloženo da postane društvo-kći ili poslovna jedinca SCE-a po njegovu osnutku;

               (e)

               „predstavnici zaposlenika” znači predstavnici zaposlenika predviđeni nacionalnim zakonodavstvom i/ili praksom;

               (f)

               „predstavničko tijelo” znači tijelo koje predstavlja zaposlenike, uspostavljeno na temelju sporazuma navedenih u članku 4. ili u skladu s odredbama Priloga, sa svrhom obavješćivanja i savjetovanja zaposlenika SCE-a i njegovih podružnica i ustanova smještenih u Zajednici te, prema potrebi, ostvarivanja prava na uključenost u poslovanje u odnosu na SCE;

               (g)

               „posebno pregovaračko tijelo” znači tijelo koje je osnovano u skladu s člankom 3. za pregovaranje s nadležnim tijelom uključenih pravnih osoba radi sklapanja sporazuma o sudjelovanju zaposlenika unutar SCE-a;

               (h)

               „sudjelovanje zaposlenika” znači bilo koji mehanizam, uključujući obavješćivanje, savjetovanje i suodlučivanje, kroz koji predstavnici zaposlenika mogu vršiti utjecaj na odluke koje treba donijeti u poduzeću;

               (i)

               „obavješćivanje” znači obavješćivanje tijela koje predstavlja zaposlenike i/ili predstavnike zaposlenika od strane nadležnog tijela SCE-a o pitanjima koja se tiču samog SCE-a te bilo koje njegovog društva-kćeri ili poslovne jedinice smještene u drugoj državi članici ili koja prelaze ovlasti tijela za donošenje odluka u jednoj državi članici u to vrijeme, na način i sa sadržajem koji dozvoljava predstavnicima zaposlenika da provedu temeljitu analizu mogućeg učinka te, prema potrebi, pripreme savjetovanje s nadležnim tijelom SCE-a;

               (j)

               „savjetovanje” znači uspostavljanje dijaloga i razmjene stajališta između tijela koje predstavlja zaposlenike i/ili predstavnike zaposlenika te nadležnog tijela SCE-a, u to vrijeme, načinom i sadržajem koji dozvoljavaju predstavnicima zaposlenika da na temelju dobivenih informacija izraze mišljenje o mjerama koje je osmislilo nadležno tijelo koje se može uzeti u obzir u postupku donošenja odluka unutar SCE-a;

               (k)

               „suodlučivanje” znači utjecaj tijela koje predstavlja zaposlenike i/ili predstavnike zaposlenika na poslove pravne osobe pomoću:

                           —

                           prava na biranje ili imenovanje nekih članova nadzornog ili upravnog tijela pravne osobe, ili

                           —

                           prava na preporuku i/ili osporavanje nekih ili svih članova nadzornog ili upravnog tijela pravne osobe.

         ODJELJAK II.

      PREGOVARAČKI POSTUPAK PRIMJENLJIV NA SCE-e KOJE SU OSNOVALE NAJMANJE DVIJE PRAVNE OSOBE ILI KOJI SU OSNOVANI POSTUPKOM PREUSTROJA

   Članak 3.
   Stvaranje posebnog pregovaračkog tijela
   1.   Kad upravljačka ili upravna tijela uključenih pravnih osoba sastave plan za osnivanje SCE-a, ona će u što kraćem roku poduzeti potrebne korake, uključujući davanje informacija o identitetu uključenih pravnih osoba te društava-kćeri ili poslovnih jedinica, kao i broj njihovih zaposlenika, kako bi započeli pregovore s predstavnicima zaposlenika pravnih osoba o sporazumima za sudjelovanje zaposlenika u SCE-u.
   2.   U ovu svrhu stvorit će se posebno pregovaračko tijelo koje predstavlja zaposlenike uključenih pravnih osoba te odnosnih društava-kćeri ili poslovnih jedinica u skladu sa sljedećim odredbama:

               (a)

               pri biranju ili imenovanju članova posebnog pregovaračkog tijela osigurat će se sljedeće:

                           i.

                           da su takvi članovi izabrani ili imenovani razmjerno broju zaposlenika zaposlenih u svakoj državi članici od strane uključenih pravnih osoba te odnosnih društava-kćeri ili poslovnih jedinica, dodjeljivanjem svakoj državi članici jednog mjesta za svaki udio zaposlenika zaposlenih u toj državi članici koji odgovara 10 % ili dijelu tog postotka u odnosu na ukupni broj zaposlenika zaposlenih u svim državama članicama;

                           ii.

                           da u slučaju SCE-a koji je formiran spajanjem ili pripajanjem budu predviđeni takvi daljnji dodatni članovi iz svake države članice u mjeri potrebnoj da se omogući posebnom pregovaračkom tijelu da uključi najmanje jednog člana koji predstavlja svaku uključenu zadrugu koja je registrirana i ima zaposlenike u toj državi članici te za koju je predloženo da bude ukinuta kao zasebna pravna osoba slijedom registracije SCE-a, u mjeri u kojoj:

                                       —

                                       broj takvih dodatnih članova ne prelazi 20 % broja članova određenih na temelju točke i.; i

                                       —

                                       sastav posebnog pregovaračkog tijela nema za posljedicu dvostruko predstavništvo odnosnih zaposlenika.

                                 Ako je broj takvih zadruga viši od broja dodatnih mjesta raspoloživih u skladu s prvim podstavkom, ova dodatna mjesta moraju se dodijeliti zadrugama u različitim državama članicama smanjivanjem redoslijeda u odnosu na broj zaposlenika koje zapošljavaju.

               (b)

               Države članice određuju metodu koja će se koristiti pri izboru ili imenovanju članova posebnog pregovaračkog tijela koji će se birati ili imenovati na njihovu državnom području. One poduzimaju potrebne mjere kako bi osigurale da, što je više moguće, u te članove bude uključen najmanje jedan član koji će predstavljati svaku uključenu pravnu osobu koja ima zaposlenike u odnosnoj državi članici. Te mjere ne smiju povećati ukupan broj članova. Metode korištene za predlaganje, imenovanje ili biranje predstavnika zaposlenika trebaju promicati uravnoteženu zastupljenost spolova.
               Države članice mogu omogućiti da takvi članovi mogu uključiti predstavnike sindikata, bez obzira na to jesu li oni zaposlenici uključene pravne osobe ili odnosnih društava-kćeri ili poslovnih jedinica.
               Ne dovodeći u pitanje nacionalno zakonodavstvo i/ili praksu kojom se određuju ograničenja za osnivanje predstavničkog tijela, države članice omogućit će da zaposlenici u poduzećima ili pogonima u kojima bez njihove krivnje nema predstavnika zaposlenika, imaju pravo izabrati ili imenovati članove posebnog pregovaračkog tijela.

         3.   Posebno pregovaračko tijelo i nadležna tijela uključenih pravnih osoba pisanim sporazumom određuju dogovor o sudjelovanju zaposlenika unutar SCE-a.
   U tu svrhu nadležna tijela uključenih pravnih osoba obavješćuju posebno pregovaračko tijelo o planu i aktualnom postupku osnivanja SCE-a, do njegove registracije.
   4.   Suglasno stavku 6., posebno pregovaračko tijelo mora donijeti odluke apsolutnom većinom svojih članova, uz uvjet da takva većina predstavlja apsolutnu većinu zaposlenika. Svaki član ima jedan glas. Međutim, ako rezultat pregovora dovede do smanjenja prava na suodlučivanje, potrebna većina za odluku da se takav sporazum odobri mora imati glasove dvije trećine članova posebnog pregovaračkog tijela koje predstavlja najmanje dvije trećine zaposlenika, uključujući glasove članova koji predstavljaju zaposlenike zaposlene u najmanje dvije države članice

               —

               u slučaju da se SCE osnuje spajanjem ili pripajanjem, ako suodlučivanje pokriva najmanje 25 % ukupnog broja zaposlenika uključenih zadruga, ili

               —

               u slučaju da je SCE osnovan na bilo koji drugi način, ako suodlučivanje pokriva najmanje 50 % ukupnog broja zaposlenika uključenih pravnih osoba.

         Smanjenje prava na suodlučivanje podrazumijeva omjer članova tijela SCE-a u smislu članka 2. stavka (k), koji je manji od najvećeg omjera koji postoji između uključenih pravnih osoba.
   5.   Posebno pregovaračko tijelo može u svrhu pregovora za pomoć u radu tražiti stručnjake prema vlastitom izboru, na primjer, predstavnike prikladnih sindikalnih organizacija na razini Zajednice. Takvi stručnjaci mogu prisustvovati pregovaračkim sastancima u savjetodavnom svojstvu na zahtjev posebnog pregovaračkog tijela ako je to prikladno za promicanje razumljivosti i dosljednosti na razini Zajednice. Posebno pregovaračko tijelo može odlučiti obavijestiti o početku pregovora predstavnike nadležnih vanjskih organizacija, uključujući sindikate.
   6.   Posebno pregovaračko tijelo može većinom utvrđenom u drugom podstavku odlučiti da ne započne pregovore ili da završi već započete pregovore te da se pozove na pravila o obavješćivanju i savjetovanju zaposlenika koja su na snazi u državama članicama u kojima SCE ima zaposlenike. Takva će odluka zaustaviti postupak zaključivanja sporazuma iz članka 4. U slučaju da se donese takva odluka, neće se primijeniti odredbe Priloga.
   Dvije trećine zaposlenika, uključujući glasove članova koji predstavljaju zaposlenike zaposlene u najmanje dvije države članice, čine potrebnu većinu za odlučivanje o nezapočinjanju ili zatvaranju pregovora.
   U slučaju da je SCE osnovan preustrojem, ovaj se stavak ne primjenjuje ako je prisutna uključenost u poslovanje u zadruzi u kojoj će se provesti preustroj.
   Posebno pregovaračko tijelo ponovno će se sastati na pismeni zahtjev najmanje 10 % zaposlenika SCE-a, njegovih društava-kćeri i poslovnih jedinica, ili njihovih predstavnika, najranije dvije godine nakon spomenute odluke, ako se stranke ne dogovore da se pregovori ponovno otvore ranije. Ako posebno pregovaračko tijelo odluči ponovno otvoriti pregovore s poslovnim vodstvom, ali se ne postigne sporazum kao posljedica tih pregovora, nijedna od odredbi iz Priloga se ne primjenjuje.
   7.   Sve troškove koji se odnose na funkcioniranje posebnog pregovaračkog tijela i općenito na pregovore snose uključene pravne osobe kako bi se omogućilo da posebno pregovaračko tijelo provede svoju zadaću na primjeren način.
   U skladu s ovim načelom, države članice mogu propisati proračunska pravila vezano uz djelovanja posebnog pregovaračkog tijela. One mogu posebno ograničiti financiranje na pokrivanje samo jednog stručnjaka.
   Članak 4.
   Sadržaj sporazuma
   1.   Nadležna tijela uključenih pravnih osoba i posebno pregovaračko tijelo pregovaraju u duhu suradnje s ciljem postizanja sporazuma o rješenjima za sudjelovanje zaposlenika unutar SCE-a.
   2.   Ne dovodeći u pitanje neovisnost stranaka sporazuma te suglasno stavku 4., sporazum iz stavka 1. između nadležnih tijela uključenih pravnih osoba i posebnog pregovaračkog tijela određuje:

               (a)

               područje primjene sporazuma;

               (b)

               sastav, broj članova i dodjelu mjesta u predstavničkom tijelu koje će u raspravi biti partner nadležnog tijela SCE-a u vezi s rješenjima za obavješćivanje i savjetovanje zaposlenika SCE-a te njegovih društava-kćeri i poslovnih jedinica;

               (c)

               funkcije i postupak obavješćivanja i savjetovanja predstavničkog tijela;

               (d)

               učestalost sastanaka predstavničkog tijela;

               (e)

               financijska i materijalna sredstva koja će se dodijeliti predstavničkom tijelu;

               (f)

               ako tijekom pregovora stranke sporazuma odluče odrediti jedan ili više postupaka za obavješćivanje i savjetovanje umjesto predstavničkog tijela, sporazum o provedbi tih postupaka;

               (g)

               ako se tijekom pregovora stranke odluče sporazumjeti o uključenosti u poslovanje, sadržaj tog sporazuma, uključujući (ako je primjenljivo) broj članova u upravnom ili nadzornom tijelu SCE-a koje će zaposlenici imati pravo izabrati, imenovati, preporučiti ili osporiti, postupke vezane uz način izbora, imenovanja, preporuke ili osporavanja članova od strane zaposlenika te njihova prava;

               (h)

               datum stupanja na snagu sporazuma i njegovo trajanje, slučajeve u kojima bi trebalo ponovno pregovarati i postupak za njegovo ponovno pregovaranje uključujući prema potrebi, kad se nakon stvaranja SCE-a javljaju strukturalne promjene SCE-a, njegovih društava-kćeri i poslovnih jedinica.

         3.   Ako odredbom koju sadrži nije drukčije određeno, sporazum ne podliježe standardnim pravilima navedenim u Prilogu.
   4.   Ne dovodeći u pitanje članak 15. stavak 3. točku (a), u slučaju da je SCE osnovan preustrojem, sporazum mora osigurati najmanje istu razinu svih elemenata sudjelovanja zaposlenika u upravljanju kao što je imaju oni koji postoje unutar zadruge koja će preustrojem prijeći u SCE.
   5.   Sporazum može predvidjeti rješenja za ovlaštenje zaposlenika za suodlučivanje na općim skupštinama ili na sastancima odjela ili sektora u skladu s člankom 9. ove Direktive i člankom 59. stavkom 4. Uredbe (EZ) br. 1435/2003.
   Članak 5.
   Trajanje pregovora
   1.   Pregovori počinju čim se posebno pregovaračko tijelo osnuje i mogu se nastaviti šest mjeseci nakon osnutka.
   2.   Stranke mogu odlučiti da zajedničkim sporazumom produlje pregovore nakon razdoblja iz stavka 1., ukupno do jedne godine od osnutka posebnog pregovaračkog tijela.
   Članak 6.
   Zakonodavstvo koje se primjenjuje na pregovarački postupak
   Zakonodavstvo koje se primjenjuje na pregovarački postupak iz članaka 3., 4. i 5. jest zakonodavstvo države članice u kojoj će se smjestiti registrirano sjedište SCE-a, osim ako drukčije nije uređeno ovom Direktivom.
   Članak 7.
   Standardna pravila
   1.   Radi postizanja cilja opisanog u članku 1., države članice propisuju standardna pravila za sudjelovanje zaposlenika u upravljanju koja moraju udovoljavati odredbama navedenim u Prilogu.
   Standardna pravila propisana zakonodavstvom države članice u kojoj će se smjestiti registrirano sjedište SCE-a primjenjuju se od datuma registracije SCE-a u oba slučaja kada:

               (a)

               se stranke sporazuma tako dogovore; ili ako

               (b)

               se do krajnjeg roka utvrđenog člankom 5., nikakav sporazum nije zaključio, te:

                           —

                           nadležno tijelo svake uključene pravne osobe odlučuje prihvatiti primjenu standardnih pravila u odnosu na SCE i na taj način nastaviti s registracijom SCE-a, te

                           —

                           posebno pregovaračko tijelo nije donijelo odluku predviđenu člankom 3. stavkom 6.

         2.   Uz to, standardna se pravila utvrđena nacionalnim zakonodavstvom države članice u kojoj se obavila registracija u skladu s dijelom 3. Priloga primjenjuju jedino:

               (a)

               u slučaju da je SCE osnovan preustrojem, ako su se pravila države članice koja se odnose na suodlučivanje zaposlenika u upravnom ili nadzornom tijelu primijenila na zadrugu koja je preustrojena u SCE;

               (b)

               u slučaju da je SCE osnovan spajanjem ili pripajanjem:

                           —

                           ako se prije registracije SCE-a jedan ili više oblika suodlučivanja u poslovanju primjenjivao u jednoj ili više uključenih zadruga koje pokrivaju najmanje 25 % ukupnog broja zaposlenika koje su one zaposlile, ili

                           —

                           ako se prije registracije SCE-a jedan ili više oblika suodlučivanja u poslovanju primjenjivao u jednoj ili više uključenih zadruga koje pokrivaju manje od 25 % ukupnog broja zaposlenika koje su one zaposlile i ako tako odluči posebno pregovaračko tijelo;

               (c)

               u slučaju da je SCE osnovan na bilo koji drugi način;

                           —

                           ako se prije registracije SCE-a jedan ili više oblika suodlučivanja u poslovanju primjenjivao u jednoj ili više uključenih pravnih osoba koje pokrivaju najmanje 50 % ukupnog broja zaposlenika koje su one zaposlile, ili

                           —

                           ako se prije registracije SCE-a jedan ili više oblika suodlučivanja u poslovanju primjenjivao u jednoj ili više uključenih pravnih osoba koje pokrivaju manje od 50 % ukupnog broja zaposlenika koje su one zaposlile i ako tako odluči posebno pregovaračko tijelo.

                     Ako postoji više od jednog oblika suodlučivanja u poslovanju unutar raznih uključenih pravnih osoba, posebno pregovaračko tijelo odlučuje koji se od tih oblika mora uspostaviti u SCE-u. Države članice mogu utvrditi pravila koja su primjenljiva ako takva odluka ne postoji što se tiče SCE-a registriranog na njihovu državnom području. Posebno pregovaračko tijelo obavješćuje nadležna tijela uključenih pravnih osoba o svim odlukama koje se donose na temelju ovog stavka.

         3.   Države članice mogu odrediti da se standardna pravila iz dijela 3. Priloga ne primjenjuju u slučaju utvrđenom u stavku 2. točki (b).
   ODJELJAK III.

      PRAVILA PRIMJENLJIVA NA SCE-e KOJE SU OSNOVALE SAMO FIZIČKE OSOBE ILI JEDNA PRAVNA OSOBA I FIZIČKE OSOBE

   Članak 8.
   1.   U slučaju da su SCE osnovale isključivo fizičke osobe ili jedna pravna osoba i fizičke osobe, koje zajedno zapošljavaju najmanje 50 zaposlenika u najmanje dvije države članice, primjenjuju se odredbe članaka od 3. do 7.
   2.   U slučaju da su SCE osnovale isključivo fizičke osobe ili jedna pravna osoba i fizičke osobe, koje zajedno zapošljavaju manje od 50 zaposlenika, ili zapošljavaju 50 ili više zaposlenika u samo jednoj državi članici, sudjelovanje zaposlenika uređuje se na sljedeći način:

               —

               u samom SCE-u primjenjuju se odredbe države članice registriranog ureda SCE-a, koje su mjerodavne i za druge pravne osobe iste vrste,

               —

               u njegovim se društvima-kćerima i poslovnim jedinicama primjenjuju odredbe države članice u kojoj su smještene i koje su mjerodavne za druge pravne osobe iste vrste.

         U slučaju prijelaza registriranog sjedišta SCE-a iz jedne države članice u drugu, kojim se upravlja putem suodlučivanja, prava zaposlenika na suodlučivanje nastavljaju se primjenjivati najmanje na istoj razini.
   3.   Ako nakon registracije SCE-a iz stavka 2. najmanje jedna trećina ukupnog broja zaposlenika SCE-a i njegovih društava-kćeri ili poslovnih jedinica u najmanje dvije različite države članice tako zatraži, ili ako ukupan broj zaposlenika dostigne ili prijeđe 50 zaposlenika u najmanje dvije države članice, primjenjuju se odredbe članaka od 3. do 7., mutatis mutandis. U ovom slučaju riječi „uključene pravne osobe” i „odnosna društva-kćeri ili poslovne jedinice” zamjenjuju se riječima „SCE” odnosno „društva-kćeri ili poslovne jedinice SCE-a”.
   ODJELJAK IV.

      UKLJUČENOST U OPĆE SKUPŠTINE ILI SASTANKE ODJELA ILI SEKTORA

   Članak 9.
   Ovisno o ograničenjima koja su određena člankom 59. stavkom 4. Uredbe (EZ) br. 1435/2003, zaposlenici SCE-a i/ili njihovi predstavnici imat će pravo na sudjelovanje u općoj skupštini ili, ako postoji, na sastanku odjela ili sektora, uz pravo na glasovanje, u sljedećim okolnostima:

               1.

               kad stranke tako odluče sporazumom iz članka 4., ili

               2.

               kad se zadruga uređena takvim sustavom preustroji u SCE, ili

               3.

               kad je, u slučaju da je SCE osnovan na način drugačiji od preustroja, uključena zadruga bila uređena takvim sustavom i:

                           i.

                           stranke se ne mogu sporazumjeti, kako je navedeno u članku 4., do krajnjeg roka određenog u članku 5., i

                           ii.

                           primjenjuju se članak 7. stavak 1. točka (b) i dio 3. Priloga; i

                           iii.

                           uključena zadruga uređena takvim sustavom ima najviši omjer suodlučivanja, u smislu članka 2. stavka (k), na snazi u uključenim zadrugama na koje se odnosi prije registracije SCE-a.

         ODJELJAK V.

      RAZNE ODREDBE

   Članak 10.
   Šutnja i povjerljivost
   1.   Države članice osiguravaju da članovi posebnog pregovaračkog tijela ili predstavničkog tijela i stručnjaci koji im pomažu ne budu ovlašteni za otkrivanje bilo kojih informacija koje su im date u tajnosti.
   Isto se primjenjuje na predstavnike zaposlenika u kontekstu postupka obavješćivanja i savjetovanja.
   Ova se obveza nastavlja primjenjivati gdje god se navedene osobe nalazile, čak i nakon isteka njihovih mandata.
   2.   Svaka država članica osigurava, u posebnim slučajevima i uz uvjete i ograničenja utvrđena nacionalnim zakonodavstvom, da nadzorno ili upravno tijelo SCE-a ili uključene pravne osobe osnovane na njezinu državnom području nemaju obvezu prenositi informacije čija je priroda takva da bi, u skladu s objektivnim kriterijima, ako se tako postupi, ozbiljno naštetile djelovanju SCE-a (ili, kao što može biti slučaj, uključenoj pravnoj osobi) ili njegovih društava-kćeri i poslovnih jedinica ili bi bile pristrane prema njima.
   Država članica može odlučiti o takvom izuzeću koje podliježe prethodnom upravnom ili sudskom odobrenju.
   3.   Svaka država članica može odrediti posebne odredbe za SCE-e na svojem državnom području koje slijede izravno i ključno cilj ideološkog usmjeravanja u odnosu na obavješćivanje i izražavanje mišljenja, uz uvjet da na datum usvajanja ove Direktive takve odredbe već postoje u nacionalnom zakonodavstvu.
   4.   U primjeni stavaka 1., 2. i 3. države članice osiguravaju upravne i žalbene postupke pred sudom, koje predstavnici zaposlenika mogu pokrenuti kad nadzorno ili upravno tijelo SCE-a ili uključene pravne osobe traži povjerljivost ili ne pruža informacije.
   Takvi postupci mogu uključivati postupke čija je svrha štititi povjerljivost dotičnih informacija.
   Članak 11.
   Funkcioniranje predstavničkog tijela te postupak obavješćivanja i savjetovanja zaposlenika
   Nadležno tijelo SCE-a i predstavničko tijelo moraju raditi zajedno u duhu suradnje uz prikladno poštovanje prema njihovim uzajamnim pravima i obvezama.
   Isto se primjenjuje na suradnju između nadzornog ili upravnog tijela SCE-a i predstavnika zaposlenika u vezi s postupkom obavješćivanja i savjetovanja zaposlenika.
   Članak 12.
   Zaštita predstavnika zaposlenika
   Članovi posebnog pregovaračkog tijela, članovi predstavničkog tijela, svi predstavnici zaposlenika koji obavljaju funkcije u okviru postupka obavješćivanja i savjetovanja te svi predstavnici zaposlenika u nadzornom ili upravnom tijelu SCE-a koji su zaposlenici SCE-a, njegovih društava-kćeri ili poslovnih jedinica ili uključene pravne osobe, pri obavljanju svojih funkcija imaju pravo na jednaku zaštitu i jamstva koja su osigurana predstavnicima zaposlenika nacionalnim zakonodavstvom i/ili praksom na snazi u njihovoj zemlji zapošljavanja.
   Ovo se posebno primjenjuje na prisustvovanje sastancima posebnog pregovaračkog tijela ili predstavničkog tijela, bilo kojem drugom sastanku u okviru ugovora iz članka 4. stavka 2. točke (f) ili bilo kojem drugom sastanku upravnog ili nadzornog tijela, te na isplatu plaća članovima koji su zaposleni u uključenoj pravnoj osobi ili SCE-u ili njegovim društvima-kćerima ili poslovnim jedinicama tijekom razdoblja odsutnosti potrebnog za obavljanje njihovih dužnosti.
   Članak 13.
   Zloupotreba postupaka
   Države članice poduzimaju primjerene mjere u skladu s pravom Zajednice kako bi se spriječila zloupotreba SCE-a u svrhu oduzimanja prava zaposlenicima na sudjelovanje u ili uskraćivanje tih prava.
   Članak 14.
   Poštovanje ove Direktive
   1.   Svaka država članica osigurava da upravljanje ustanovama SCE-a i nadzornim ili upravnim tijelima društava-kćeri te uključenim pravnim osobama koje su smještene na njezinu državnom području i predstavnicima zaposlenika ili, kao što može biti slučaj, samim zaposlenicima, bude uz pridržavanje odredbi ove Direktive, bez obzira ima li SCE registrirano sjedište na njezinu državnom području ili nema.
   2.   Države članice osiguravaju odgovarajuće mjere u slučaju nepridržavanja odredbi ove Direktive; posebno osiguravaju da upravni ili pravni postupci budu dostupni radi provedbe obveza koje proizlaze iz ove Direktive.
   Članak 15.
   Veza između ove Direktive i drugih odredbi
   1.   U slučaju da je SCE poduzeće na razini Zajednice ili poduzeće koje ima kontrolu nad skupinom poduzeća na razini Zajednice u smislu Direktive 94/45/EZ ili Direktive Vijeća 97/74/EZ od 15. prosinca 1997. o proširenju spomenute Direktive na Ujedinjenu Kraljevinu (6), odredbe ovih direktiva i propisi koji ih prenose u nacionalno zakonodavstvo ne primjenjuju se na njih ili na njihova društva-kćeri.
   Međutim, u slučaju da posebno pregovaračko tijelo odluči u skladu s člankom 3. stavkom 6. ne započeti pregovore ili završiti već započete pregovore, primjenjuju se Direktiva 94/45/EZ ili Direktiva 97/74/EZ i propisi koji ih prenose u nacionalno zakonodavstvo.
   2.   Odredbe o sudjelovanju zaposlenika u tijelima društva propisane nacionalnim zakonodavstvom i/ili praksom, koje ne provode ovu Direktivu, ne primjenjuju se na SCE-e na koje se primjenjuju članci od 3. do 7.
   3.   Ovom Direktivom ne dovode se u pitanje:

               (a)

               postojeća prava na sudjelovanje zaposlenika određena nacionalnim zakonodavstvom i/ili praksom u državama članicama kao što ih koriste zaposlenici SCE-a te njihovih društava-kćeri i poslovnih jedinica, osim u slučaju uključenosti zaposlenika u poslovanje tijela SCE-a;

               (b)

               odredbe o uključenosti u tijelima utvrđenima nacionalnim zakonodavstvom i/ili praksom koje se primjenjuju na društva-kćeri jednog SCE-a ili skupine SCE-a na koje se ne primjenjuju članci od 3. do 7.

         4.   Radi očuvanja prava na koja se odnosi stavak 3., države članice mogu poduzeti potrebne mjere kako bi se zajamčilo da se strukture za zastupanje zaposlenika u uključenim pravnim osobama, koje će prestati postojati kao zasebne pravne osobe, održe nakon registracije SCE-a.
   Članak 16.
   Završne odredbe
   1.   Države članice donose zakone i druge propise potrebne za usklađivanje s ovom Direktivom najkasnije 18. kolovoza 2006., ili osiguravaju da najkasnije do tog datuma uprava i radnici sporazumom uvedu potrebne odredbe, dok su države članice obvezne poduzeti potrebne korake koji će im u svakom trenutku omogućavati da jamče ishode koji se nameću ovom Direktivom. One o tome odmah obavješćuju Komisiju.
   2.   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 17.
   Izvješće Komisije
   Najkasnije 18. kolovoza 2009., Komisija će uz savjetovanje s državama članicama te poslovnim vodstvom i radnicima na razini Zajednice, revidirati provedbu ove Direktive i prema potrebi predložiti Vijeću odgovarajuće izmjene.
   Članak 18.
   Stupanje na snagu
   Ova Direktiva stupa na snagu na dan objave u Službenom listu Europske unije.
   Članak 19.
   Adresati
   Ova je Direktiva upućena državama članicama.

      Sastavljeno u Bruxellesu 22. srpnja 2003.

            Za Vijeće

            Predsjednik

         G. ALEMANNO

      (1)  SL C 236, 31.8.1993., str. 36.

      (2)  SL C 42, 15.2.1993., str. 75.

      (3)  SL C 223, 31.8.1992., str. 42.

      (4)  SL L 207, 18.8.2003., str. 1.

      (5)  SL L 254, 30.9.1994., str. 64. Direktiva kako je izmijenjena Direktivom 97/74/EZ (SL L 10, 16.1.1998., str. 22.).

      (6)  SL L 10, 16.1.1998., str. 22.

   PRILOG
   STANDARDNA PRAVILA
   (navedena u člancima 7. i 8.)

      Dio 1.: Sastav tijela koje predstavlja zaposlenike

   Radi postizanja cilja opisanog u članku 1., te u slučajevima iz članka 7., osniva se predstavničko tijelo u skladu sa sljedećim pravilima:

               (a)

               Predstavničko tijelo sastoji se od zaposlenika SCE-a te njegovih društava-kćeri i poslovnih jedinica koje biraju ili imenuju predstavnici zaposlenika iz svojih redova ili, ako takvo tijelo ne postoji, iz sveukupnog tijela zaposlenika.

               (b)

               Izbor ili imenovanje članova predstavničkog tijela provodi se u skladu s nacionalnim zakonodavstvom i/ili praksom.
               Države članice utvrđuju pravila kako bi osigurale da se broj članova, dodjela mjesta i samo predstavničko tijelo prilagode kako bi se uzele u obzir promjene koje se događaju unutar SCE-a i njegovih društava-kćeri i poslovnih jedinica. Metode koje se koriste za predlaganje, imenovanje ili biranje predstavnika zaposlenika trebaju promicati uravnoteženu zastupljenost spolova.

               (c)

               U slučaju da njegova veličina to jamči, predstavničko tijelo bira izborno vijeće od svojih članova, koji čine najviše tri člana.

               (d)

               Predstavničko tijelo donosi vlastiti poslovnik.

               (e)

               Članove predstavničkog tijela biraju ili imenuju proporcionalno broju zaposlenika zaposlenih u svakoj državi članici SCE i njegova društva-kćeri ili podružnice ili ustanove, dodjeljujući svakoj državi članici jedno mjesto za svaki dio zaposlenika u toj državi članici koji je jednak 10 %, ili dijelu istoga, od broja zaposlenika koje oni zapošljavaju u svim državama članicama zajedno.

               (f)

               Nadležno tijelo SCE-a mora biti obaviješteno o sastavu predstavničkog tijela.

               (g)

               Najkasnije četiri dana nakon njegova osnutka, predstavničko tijelo ispituje hoće li otvoriti pregovore o zaključivanju sporazuma iz članaka 4. i 7. ili nastaviti s primjenom standardnih pravila koja su usvojena u skladu s ovim Prilogom.
               Članak 3. stavci od 4. do 7. te članci 4., 5. i 6. primjenjuju se, mutatis mutandis, ako je donesena odluka o pregovaranju sporazuma u skladu s člankom 4., u kojem se slučaju pojam „posebno pregovaračko tijelo” zamjenjuje pojmom „predstavničko tijelo”. U slučaju da do krajnjeg roka do kojeg pregovori završavaju nije zaključen nikakav sporazum, nastavljaju se primjenjivati rješenja koja su početno usvojena u skladu sa standardnim pravilima.

      Dio 2.: Standardna pravila o obavješćivanju i savjetovanju

   Nadležnost i ovlasti predstavničkog tijela uspostavljene u SCE-u uređeni su prema sljedećim pravilima:

               (a)

               Nadležnost predstavničkog tijela ograničava se na pitanja koja se tiču samog SCE-a i svih njegovih društava-kćeri ili poslovnih jedinica smještenih u drugoj državi članici ili onih koja prelaze ovlasti tijela koja donose odluke u jednoj državi članici.

               (b)

               Bez obzira na sastanke koji su se održali na temelju stavka (c), predstavničko tijelo ima pravo na obavješćivanje i savjetovanje te, u tu svrhu, sastajanje s nadležnim tijelom SCE-a najmanje jednom godišnje, na temelju redovitih izvješća koja sastavlja nadležno tijelo, o napretku u poslovanju SCE-a i njegovim izgledima. O tome se obavješćuju lokalne uprave.
               Nadležno tijelo SCE-a izrađuje predstavničkom tijelu dnevni red sastanaka upravnog ili, prema potrebi, upravljačkog i nadzornog tijela te primjerke svih dokumenata koji se dostavljaju na općoj skupštini njegovih članova.
               Sastanak se posebno odnosi na strukturu, gospodarsku i financijsku situaciju, vjerojatan razvoj poslovanja te proizvodnje i prodaje, inicijativu s obzirom na socijalnu odgovornost poduzeća, situaciju i vjerojatan trend zapošljavanja, ulaganja i značajne promjene koje se tiču organizacije, uvođenja novih načina rada ili proizvodnih postupaka, prijenosa proizvodnje, spajanja, smanjenja broja ljudi ili zatvaranja poduzeća, ustanova ili njihovih važnih dijelova i kolektivnog viška zaposlenika.

               (c)

               U slučaju iznimnih prilika koje utječu na interese zaposlenika u značajnoj mjeri, posebno u slučaju preseljenja, zatvaranja poslovnih jedinica ili poduzeća ili kolektivnih viškova zaposlenika, predstavničko tijelo ima pravo biti obaviješteno. Predstavničko tijelo ili, u slučajevima u kojima tako odluči posebno zbog žurnosti, izborno vijeće, ima pravo sastati se na zahtjev nadležnog tijela SCE-a ili bilo koje primjerene razine poslovnog vodstva unutar SCE-a koje ima vlastite ovlasti za donošenje odluka, radi informiranja i savjetovanja o mjerama koje značajno utječu na interese zaposlenika.
               Ako nadležno tijelo odluči ne djelovati u skladu s mišljenjem koje je izrazilo predstavničko tijelo, to tijelo nema pravo sastati se s nadležnim tijelom s ciljem postizanja dogovora.
               U slučaju sastanka koji je organiziran s parlamentarnim odborom, predstavnici predstavničkog tijela koji predstavljaju zaposlenike na koje izravno utječu predmetne mjere također imaju pravo sudjelovanja.
               Gore navedeni sastanak ne utječe na pravo prednosti nadležnog tijela.

               (d)

               Države članice mogu odrediti pravila o predsjedavanju na sastancima o obavješćivanju i savjetovanju.
               Prije bilo kojeg sastanka s nadležnim tijelom SCE-a, predstavničkim tijelom ili izbornim vijećem, prema potrebi proširenim u skladu s trećim podstavkom stavka (c), smatra se da ima pravo na sastajanje bez prisutnosti predstavnika nadležnog tijela.

               (e)

               Ne dovodeći u pitanje članak 10., članovi predstavničkog tijela obavješćuju predstavnike zaposlenika SCE-a te njegovih društava-kćeri i poslovnih jedinica o sadržaju postupka obavješćivanja i savjetovanja.

               (f)

               Predstavničkom tijelu ili izbornom vijeću mogu pomagati stručnjaci prema njihovu izboru.

               (g)

               U onoj mjeri u kojoj je potrebno za ispunjavanje njihovih zadaća, članovi predstavničkog tijela imaju pravo na neradno vrijeme za usavršavanje bez gubitka na plaći.

               (h)

               Troškove predstavničkog tijela snosi SCE, koji osigurava članovima tijela potrebna financijska i materijalna sredstva kako bi im se omogućilo da obavljaju svoje dužnosti na primjeren način.
               Ako nije drukčije dogovoreno, SCE posebno snosi trošak organiziranja sastanaka i osigurava sredstva za prevođenje te smještaj i putne troškove članova predstavničkog tijela i izbornog vijeća.
               U skladu s ovim načelima, države članice mogu odrediti proračunska pravila koja se tiču djelovanja predstavničkog tijela. Ona mogu pogotovo ograničiti financiranje tako da pokriju samo jednog stručnjaka.

      Dio 3.: Standardna pravila za suodlučivanje

   Sudjelovanje zaposlenika u poslovanje SCE-a uređuju sljedeće odredbe:

               (a)

               U slučaju da je SCE osnovan preustrojem, ako se pravila država članica koja se odnose na suodlučivanje zaposlenika u upravnom ili nadzornom tijelu primjenjuju prije registracije, svi aspekti suodlučivanja zaposlenika nastavljaju se primjenjivati na SCE. Stavak (b) se primjenjuje mutatis mutandis u tu svrhu.

               (b)

               U drugim slučajevima u kojima je SCE osnovan, zaposlenici SCE-a, njegovih društava-kćeri i poslovnih jedinica i/ili njegova predstavničkog tijela imaju pravo birati, imenovati, preporučiti ili osporiti imenovanje broja članova upravnog ili nadzornog tijela SCE-a koji je jednak najvišem omjeru na snazi u odnosnim uključenim društvima prije registracije SCE-a.

               (c)

               Ako nijedna uključena pravna osoba nije uređena pravilima o suodlučivanju prije registracije SCE-a, od njih se neće zahtijevati da donesu odredbe o suodlučivanju zaposlenika.

               (d)

               Predstavničko tijelo odlučuje o dodjeli mjesta u upravnom ili nadzornom tijelu članovima koji predstavljaju zaposlenike iz različitih država članica ili na način na koji zaposlenici SCE-a mogu preporučiti ili osporiti imenovanje članova tih tijela prema omjeru zaposlenika SCE-a u svakoj državi članici. Ako zaposlenici jedne ili više država članica nisu pokriveni ovim proporcionalnim kriterijem, predstavničko tijelo imenuje člana iz jedne od tih država članica, posebno države članice registriranog sjedišta SCE-a, ako je to prikladno. Svaka država članica može utvrditi raspored mjesta dobivenih unutar upravnog ili nadzornog tijela.

               (e)

               Svaki član upravnog tijela ili, prema potrebi, nadzornog tijela SCE-a kojeg je izabralo, imenovalo ili preporučilo predstavničko tijelo ili, ovisno o prilikama, ako su to isto učinili zaposlenici, postaje punopravni član s istim pravima i obvezama kao članovi koji predstavljaju članove zadruga, uključujući pravo glasa.


title: 89/629/EEZ: Direktiva Vijeća od 4. prosinca 1989. o ograničavanju emisije buke civilnih dozvučnih mlaznih zrakoplova

text:
               07/Sv. 2

               HR

               Službeni list Europske unije

               3

         31989L0629

               L 363/27

               SLUŽBENI LIST EUROPSKE UNIJE

         DIREKTIVA VIJEĆA
   od 4. prosinca 1989.
   o ograničavanju emisije buke civilnih dozvučnih mlaznih zrakoplova
   (89/629/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 84. stavak 2.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da primjena normi koje se odnose na emisije buke civilnih dozvučnih mlaznih zrakoplova ima bitne posljedice na pružanje usluga zračnog prijevoza, posebice ako takve norme uvode ograničenja s obzirom na vrstu zrakoplova koju zračni prijevoznici mogu koristiti, potiču ulaganja u najnovije i najtiše dostupne zrakoplove te omogućuju bolje korištenje postojećih kapaciteta, uključujući i kapacitete zračnih luka; budući da Direktiva 80/51/EEZ (4), izmijenjena Direktivom 83/206/EEZ (5), utvrđuje granice emisije za takvu buku;
   budući da se program prioriteta Vijeća za studiju pitanja zračnog prijevoza odnosi na emisiju iz zrakoplova, uključujući buku;
   budući da program djelovanja Europskih zajednica o okolišu (6) jasno pokazuje važnost problema buke i osobito potrebu za poduzimanjem radnji protiv buke uzrokovane zračnim prometom;
   budući da se buka zrakoplova mora i dalje smanjivati, uzimajući u obzir čimbenike okoliša, tehničku izvedivost i gospodarske posljedice;
   budući da je stoga primjereno ograničiti upis civilnih dozvučnih mlaznih zrakoplova u registre država članica na one koji udovoljavaju normama navedenim u dijelu II. poglavlju 3. svesku 1. Priloga 16. Konvenciji o međunarodnom civilnom zrakoplovstvu, drugo izdanje, 1988. godine; budući da bi u vezi sa stvaranjem područja bez unutarnjih granica bilo razumno isključiti iz ovog pravila o ograničavanju upisa zrakoplove koji se nalaze u nacionalnim registrima država članica na dan 1. studenoga 1990.;.budući da je, radi slobode kretanja koju takvo pravilo omogućuje, ključno da se izuzeci ograniče te da se odobreni izuzeci pažljivo nadziru i pravodobno ograničavaju;
   budući da se u ovu svrhu u razumnom roku trebaju uvesti opća pravila kojima se dopunjuju postojeća pravila, a s ciljem postizanja usklađenog pristupa u cijeloj Zajednici; budući da je ovo važno posebice u svijetlu novih poticaja liberalizaciji europskog zračnog prometa;
   budući da su radnje koje Zajednica provodi u suradnji s drugim međunarodnim tijelima pokazale da ograničavanje upisa u registre država članica za zrakoplove koji ne udovoljavaju normama koje se odnose na granične vrijednosti buke iz poglavlja 3. gore spomenutog Priloga 16., samo po sebi ima ograničenu korist za okoliš, i stoga se treba smatrati samo prvim korakom nakon kojega slijede mjere koje ograničavaju upotrebu zrakoplova koji ne udovoljavaju normama iz poglavlja 3. spomenutog Priloga 16.,
   DONIJELO JE OVU DIREKTIVU:
   Članak 1.
   1.   Cilj ove Direktive jest utvrditi stroža pravila za ograničavanje emisije buke civilnih dozvučnih mlaznih zrakoplova.
   2.   Ova se Direktiva ne primjenjuje na zrakoplove s najvećom uzletnom masom od 34 000 kg ili manje te s kapacitetom od 19 ili manje sjedala.
   Članak 2.
   1.   Države članice će osigurati da se od 1. studenoga 1990. civilni dozvučni mlazni zrakoplovi koji se nakon tog datuma registriraju na njihovim državnom području, ne mogu koristiti na njihovom državnom području ili na državnom području druge države članice, osim ako im nije izdano uvjerenje o udovoljavanju normi glede razine buke navedenih u dijelu II. poglavlju 3. svesku 1. Priloga 16. Konvenciji o međunarodnom civilnom zrakoplovstvu, drugo izdanje iz 1988. godine.
   2.   Stavak 1. ne primjenjuje se na zrakoplove upisane u registre država članica na dan 1. studenoga 1990.
   3.   Državnim područjem iz stavka 1. ne smatraju se prekomorska područja iz članka 227. stavka 2. Ugovora.
   Članak 3.
   Države članice poduzimaju potrebne mjere kako bi osigurale da se cilj određen člankom 1. stavkom 1. ne zaobilazi primjerice bilo kojom vrstom ugovora o leasingu.
   Članak 4.
   Države članice mogu dozvoliti odstupanja od članka 2. za:

               (a)

               zrakoplove od povijesne vrijednosti;

               (b)

               zrakoplove koje zračni prijevoznik države članice koristi prije 1. studenoga 1989. temeljem ugovora o najmu s pravom kupnje ili ugovora o „leasingu” koji je još na snazi, i koji je u ovom kontekstu upisan u registar države nečlanici;

               (c)

               zrakoplove dane u „leasing” zračnom prijevozniku iz države nečlanice i koji je u tu svrhu privremeno izbrisan iz registra države članice;

               (d)

               zrakoplov koji zamjenjuje drugi zrakoplov koji je uništen u nezgodi, a koji zračni prijevoznik ne može zamijeniti usporedivim zrakoplovom dostupnim na tržištu te za koji je izdano uvjerenje o zadovoljavanju normi glede razine buke utvrđenih u članku 2. stavku 1., pod uvjetom da se upis zamjenskog zrakoplova provede unutar jedne godine od dana uništenja;

               (e)

               zrakoplove koji imaju pogonske motore s by-pass omjerom 2 ili više.

         Članak 5.
   Države članice mogu odobriti izuzeća od članka 2. za početno razdoblje do tri godine, koje se može produžiti za još dvije godine, pod uvjetom da takva izuzeća ističu do 31. prosinca 1995. za:

               —

               zrakoplove koji su uzeti u kratkoročni „leasing” od države nečlanice, pod uvjetom da zračni prijevoznik dokaže da je ovo uobičajena praksa u njegovom gospodarskom sektoru i da bi u suprotnom njegovo poslovanje bilo bitno otežano,

               —

               zrakoplove za koje zračni prijevoznik dokaže da bi njegovo poslovanje u suprotnom bilo znatno otežano do neprihvatljivih razmjera.

         Članak 6.
   1.   Država članica koja odobrava izuzeća će o tome obavijestiti nadležna tijela država članica i Komisiju.
   2.   Države članice će priznati izuzeća koja odobrava druga država članica temeljem članaka 4. i 5.
   Članak 7.
   1.   Države članice donose i objavljuju zakone i druge propise potrebne za usklađivanje s ovom Direktivom do 30. rujna 1990.
   2.   Države članice Komisiji dostavljaju tekst odredbi koje donesu u području na koje se odnosi ova Direktiva.
   Članak 8.
   Ova je Direktiva upućena državama članicama.

      Sastavljeno u Bruxellesu 4. prosinca 1989.

            Za Vijeće

            Predsjednik

         M. DELEBARRE

      (1)  SL C 37, 14.2.1989., str. 6.

      (2)  SL C 158, 26.6.1989., str. 492.

      (3)  SL C 221, 28.8.1989., str. 1.

      (4)  SL L 18, 24.1.1980., str. 26.

      (5)  SL L 117, 4.5.1983., str. 15.

      (6)  SL C 328, 7.12.1987., str. 1.